การพัฒนารูปแบบการทำงานเป็นทีมของบุคลากรในโรงเรียนเลิศหล้า
Team development model for teachers and supporting personnel in lertlah school.
โรงเรียนเลิศหล้า -- การพัฒนาบุคลากร -- วิจัย
การวิจัยครั้งนี้เป็นการวิจัยสถาบัน มีวัตถุประสงค์เพื่อศึกษาลักษณะการทำงานเป็นทีมของบุคลากรในโรงเรียนเลิศหล้า และปัญหาอุปสรรค จุดอ่อน จุดแข็ง ในการทำงานเป็นทีมของ บุคลากรในโรงเรียนเลิศหล้า ประชากรที่ใช้ในการศึกษาครั้งนี้ เป็นผู้บริหาร ครูผู้สอน และครูสนับสนุน จำนวน 146 คน เครื่องมือที่ใช้ในการวิจัย เป็นแบบสอบถามเกี่ยวกับ การปฏิบัติงานเป็น ทีมของบุคลากรในโรงเรียนเลิศหล้า การวิเคราะห์ข้อมูลใช้ค่าร้อยละ ค่าเฉลี่ย และค่าเบี่ยงเบนมาตรฐาน ผลการวิจัยพบว่า 1. ความคิดเห็นเกี่ยวกับการปฏิบัติงานเป็นทีมของบุคลากรในโรงเรียนเลิศหล้า โดยภาพรวมอยู่ในระดับมาก เมื่อจำแนกเป็นรายมิติพบว่า ทั้ง 4 มิติ อยู่ในระดับมากทุกมิติเรียงตามลำดับดังนี้ 1.1 มิติบุคคล โดยภาพรวมพบว่า ความคิดเห็นเกี่ยวกับการปฏิบัติงานเป็นทีมอยู่ในระดับมาก เมื่อพิจารณาเป็นรายด้านพบว่า เป็นเช่นเดียวกับโดยภาพรวม คือ ทุกด้านมีความคิดเห็นเกี่ยวกับการปฏิบัติงานเป็นทีมอยู่ในระดับมาก 1.2 มิติองค์การ โดยภาพรวมพบว่า ความคิดเห็นเกี่ยวกับการปฏิบัติงานเป็นทีมอยู่ในระดับมาก เมื่อพิจารณาเป็นรายด้านพบว่า เกือบทุกด้านเป็นเช่นเดียวกับภาพรวม ยกเว้นด้านการให้รางวัลที่มีความคิดเห็นเกี่ยวกับการปฏิบัติงานเป็นทีมอยู่ในระดับปานกลาง 1.3 มิติงาน โดยภาพรวมพบว่า ความคิดเห็นเกี่ยวกับการปฏิบัติงานเป็นทีมอยู่ในระดับมาก เมื่อพิจารณาเป็นรายด้านพบว่า เป็นเช่นเดียวกับโดยภาพรวม คือ ทุกด้านมีความคิดเห็นเกี่ยวกับการปฏิบัติงานเป็นทีมอยู่ในระดับมาก 1.4 มิติทีมงาน โดยภาพรวมพบว่า ความคิดเห็นเกี่ยวกับการปฏิบัติงานเป็นทีมอยู่ในระดับมาก เมื่อพิจารณาเป็นรายด้านพบว่า เกือบทุกด้านเป็นเช่นเดียวกับโดยภาพรวม ยกเว้น ด้านความสัมพันธ์ระหว่างบุคคล และด้านการติดต่อสื่อสารที่มีความคิดเห็นเกี่ยวกับการปฏิบัติงานอยู่ในระดับปานกลาง 2. ปัญหา อุปสรรคในการทำงานเป็นทีมของบุคลากร์นโรงเรียนเลิศหล้า พบว่าปัญหาอุปสรรคที่สำคัญ 3 อันดับแรก ได้แก่ 1.ขาดการติดต่อสื่อสารที่ดีและชัดเจนระหว่างกัน 2.ไม่มีความสามัคคีและเสียเวลาในการทำงานมากเกินไป และ 3.ไม่มีความรับผิดรอบต่อหน้าที่ 3. ข้อเสนอแนะที่ได้จากการวิจัยการปฏิบัติงานเป็นทีมของบุคลากรในโรงเรียนเลิศหล้า ซึ่งโรงเรียนควรจะต้องไปปรับปรุงแก้ไข พัฒนาให้รูปแบบการทำงานเป็นทีมมีประสิทธิภาพสูงขึ้น 3 ด้านได้แก่ การติดต่อสื่อสาร ความสัมพันธ์ระหว่างบุคคล และการให้รางวัล
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
สุนันทา เลาหนันท์
เสรี ปรีดาศักดิ์
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
การบริหารการศึกษา